《山中赠别田拒山宪副 其四》
明代·朱浙

昨日未晴今日晴，东暝曙色渐开明。潮回海岸苍苔滑，路没溪桥秋水平。

人在他乡为逆旅，天教今雨试交情。三山驿外秋风里，白苧冲寒两弟兄。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。